CELEX: 32017D1162
Language: da
Date: 2017-06-28 00:00:00
Title: Kommissionens gennemførelsesafgørelse (EU) 2017/1162 af 28. juni 2017 om visse midlertidige beskyttelsesforanstaltninger over for afrikansk svinepest i Tjekkiet (meddelt under nummer C(2017) 4597) (EØS-relevant tekst. )

30.6.2017   
            
            
               DA
            
            
               Den Europæiske Unions Tidende
            
            
               L 167/55
            
         KOMMISSIONENS GENNEMFØRELSESAFGØRELSE (EU) 2017/1162
   af 28. juni 2017
   om visse midlertidige beskyttelsesforanstaltninger over for afrikansk svinepest i Tjekkiet
   
      
         (meddelt under nummer C(2017) 4597)
      
   
   (Kun den tjekkiske udgave er autentisk)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 3,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 3, og
   ud fra følgende betragtninger:
   
               (1)
            
            
               Afrikansk svinepest er en infektiøs virussygdom, der rammer populationer af tamsvin og vildtlevende svin og kan have alvorlige konsekvenser for svineproduktionens rentabilitet, og som forårsager forstyrrelser i samhandelen i Unionen og eksporten til tredjelande.
            
         
               (2)
            
            
               Ved et udbrud af afrikansk svinepest er der risiko for, at sygdomsagensen spredes til andre svinebedrifter og til vildtlevende svin. Den kan således sprede sig fra én medlemsstat til en anden medlemsstat og til tredjelande via handel med levende svin eller produkter fremstillet heraf.
            
         
               (3)
            
            
               Der er ved Rådets direktiv 2002/60/EF (3) fastsat minimumsforanstaltninger, der skal gennemføres i Unionen til bekæmpelse af afrikansk svinepest. I henhold til artikel 15 i direktiv 2002/60/EF skal der efter bekræftelse af et eller flere tilfælde af afrikansk svinepest hos vildtlevende svin afgrænses et inficeret område.
            
         
               (4)
            
            
               Tjekkiet underrettet Kommissionen om den nuværende situation med hensyn til afrikansk svinepest i landet og har i henhold til artikel 15 i direktiv 2002/60/EF afgrænset et inficeret område, hvori de i samme direktivs artikel 15 omhandlede foranstaltninger anvendes.
            
         
               (5)
            
            
               For at hindre unødvendige forstyrrelser i samhandelen i Unionen og for at undgå, at tredjelande indfører uberettigede handelshindringer, bør det område, der er inficeret med afrikansk svinepest i Tjekkiet, identificeres på EU-plan i samarbejde med den pågældende medlemsstat.
            
         
               (6)
            
            
               I afventning af det næste møde i Den Stående Komité for Planter, Dyr, Fødevarer og Foder bør det inficerede område i Tjekkiet derfor opføres i bilaget til denne afgørelse, ligesom regionaliseringens varighed bør fastsættes.
            
         
               (7)
            
            
               Denne afgørelse vil blive taget op til fornyet vurdering på det næste møde i Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Tjekkiet sikrer, at det i henhold til artikel 15 i direktiv 2002/60/EF afgrænsede inficerede område som minimum omfatter de områder, der er angivet som det inficerede område i bilaget til denne afgørelse.
   Artikel 2
   Denne afgørelse anvendes indtil den 30. september 2017.
   Artikel 3
   Denne afgørelse er rettet til Tjekkiet.
   
      Udfærdiget i Bruxelles, den 28. juni 2017.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschenersyge og afrikansk svinepest (EFT L 192 af 20.7.2002, s. 27).
   
      BILAG
      
                  Områder afgrænset som inficeret område i Tjekkiet, jf. artikel 1
               
               
                  Anvendelsen ophører (dato)
               
            
                  Regionen Zlin
               
               
                  Den 30. september 2017